Document ID: /roh_data/filtered/fineweb-2-filterrobots_roh.jsonl.gz/46349

Svizra - Bon da 10 francs per possessurs d’in abunament da mesa taxa
Tgi che posseda in abunament da mesa taxa survegn l'avust in bon da 10 francs da las Viafiers federalas svizras. Quai han il survegliader da pretschs e la branscha dal traffic public concludì, sco la SBB communitgescha.
La raschun è che la SBB ha vendì memia paucs bigliets da spargn. Quels eran vegnids introducids l'onn passà sco cumpensaziun per l'augment da pretsch. Damai ch'ils bigliets da spargn n'han dentant betg purtà als passagiers ils respargns fixads da 30 milliuns francs, favurisescha la SBB ussa sia clientella cun ils bons per ils abunaments da mesa taxa.